open-index/open-wikipedia-markdown huggingface dataset:
Lederne

**Lederne** er en arbeidstakerorganisasjon for ledere som kan ha ansvar for medarbeidere, økonomiske resultater eller prosjekter.

Organisasjonen har per 2025 nesten  medlemmer i vel  virksomheter.

## Historie og formål
Lederne ble stiftet i Bergen i 1910 av Carl Jensen under navnet *De industrielle Formænd og Værksmestres Landsforbund*. I perioden 1927 til 1998 het forbundet *Norges Arbeidslederforbund (NALF)*, og siden 1998 heter forbundet *Lederne*.

Lederne er en medlemsstyrt, partipolitisk uavhengig arbeidstakerorganisasjon for ledere, teknikere og andre tekniske og administrative stillinger i norsk arbeidsliv. Lederne jobber for å skape trygghet og verdi for sine medlemmer og er partipolitisk uavhengig. Organisasjonen har avtaler med de fleste arbeidsgiverorganisasjoner, og tilbyr blant annet støtte til kurs og etterutdanning, nettverksarenaer, forsikringer og økonomisk støtte ved arbeidsledighet. Lederne er ikke medlem i noen hovedsammenslutning. 

## Ledernes beslutningsorganer
***Kongressen*** er Ledernes øverste organ er og avholdes hvert annet år. Her møtes representanter fra Ledernes avdelinger. På dagsorden står politiske saker og strategier. Hvert fjerde år gjennomføres valg av hovedstyre (hver avdeling velger sin representant) og forbundsleder og nestleder.

***Landsmøte*** avholdes annethvert år, i år det ikke avholdes kongress. Alle kongressdelegater innkalles til Landsmøte, hvor regnskapsrapport for siste år og hovedstyrets orientering om året som har gått fremlegges. I tillegg gjennomgås status på Ledernes handlingsprogram og andre aktuelle fag-, organisasjons- og tariffpolitiske saker.

***Hovedstyret*** er Ledernes øverste politiske organ mellom kongressene. Hovedstyret består av 21 medlemmer; forbundsleder, nestleder, 18 medlemmer valgt av avdelingene og en ansattrepresentant.

***Avdelingene*** er organisert dels etter geografi og dels etter bransje og består av bedriftsgrupper og enkeltmedlemmer. Per 2025 er Lederne organisert i 17 avdelinger, 13 geografiske avdelinger og 4 bransjeavdelinger.

Avdelingene skal avholde avdelingsmøte annethvert år (i kongressåret). Møtet avholdes innen 1. mars. Avdelingene ledes av et styre valgt av og blant avdelingens medlemmer, og skal sammen med bedriftsgruppene ivareta avdelingens organisasjonsarbeid. Styret planlegger og tilrettelegger for medlemsaktiviteter og har ansvaret for at alle medlemmene i avdelingen får et godt og likeverdig medlemstilbud.

## Forbundets ledelse
Ledernes kongress gjenvalgte 11. juni 2021 forbundsleder Audun Ingvartsen og nestleder Liv Spjeld By for fire nye år.   

Generalsekretær fra mars 2021 er Stein Zander (konstituert fra september 2020).

## Norsk Ledelsesbarometer
Siden 2008 har Lederne gjennomført undersøkelsen «Norsk Ledelsesbarometer». Den har til hensikt å sette fokus på norsk arbeidsliv- og ledelsestrender, og utføres blant Ledernes medlemmer. Den kartlegger også deres lønnsforhold. 

## Referanser


## Eksterne lenker
* 
* CEC – Confédération Européenne des Cadres (paraplyorganisasjon for europeiske lederorganisasjoner).
Klade

En **klade** (av gml.gr. κλάδος, *klados* = *gren* eller *gruppe*) er en systematisk enhet i biologien og brukes i forbindelse med kladistikk. Uttrykket er en direkte oversettelse av det engelske faguttrykket «clade», og uttales vanligvis *kleid* også på norsk. Det formelle navnet er *[[monofyletisk gruppe]]*.

En klade er en gruppering på et stamtre som inkluderer en felles stamfar og alle etterkommere (levende og utdøde) av denne stamfaren. Vanligvis angis en klade som to arter (med + i mellom), der alle etterkommere etter de to artenes siste felles stamfar regnes med til gruppa. Hvis gruppa har flere opphav er den ikke en systematisk enhet, og hvis noen av gruppas medlemmer ikke regnes som medlemmer i gruppa, er det en grade.

## Referanser




## Eksterne lenker
*
João Rodrigues Girão

**João Rodrigues Girão** (1558–1629) var en katolsk misjonær tilhørende jesuittordenen. Han virket først i Japan, dit han ankom i 1586, men måtte på grunn av forfølgelsene dra til Macao i 1614. Der virket han til 1627. 

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Erling Alvsson

**Erling Alvsson** (ca. 1230–1283) var lendmann og baron fra 1277. Han tilhørte den mektige Tanbergslekten med setegård på Tanberg (Thornberg) på Ringerike. Han var sønn av lendmannen Alv Erlingsson den eldre og Ingeborg Bårdsdatter, som var Skule Bårdssons søster. Faren deltok som en av Skules nærmeste i opprøret mot Håkon Håkonsson. Det forhindret likevel ikke at Erling slo seg opp som en av rikets mest innflytelsesrike lendmenn etter farens død.

Erling deltok i Magnus Lagabøtes bryllup med Ingeborg Plovpenningsdatter, og den påfølgende kroningsseremonien i Bergen i 1261. I 1263 deltok han som en av de ledende lendmennene på Håkon Håkonssons skottetog. Han kjempet ved slaget ved Largs og var ved kong Håkons side da han døde på Orknøyene samme vinter. Sammen med lendmannen Andres Plytt førte Erling skipet med kongens lik tilbake til Bergen våren 1264.

Det var likevel under Magnus Lagabøte han fremstår som mest innflytelsesrik, de to kan ha vært personlige venner. Han opptrer ved konges side i flere dokumenter og garanterte sættargjerden i Tønsberg på kongens side i 1277. Etter kong Magnus` død i 1280 var han en av baronene som uttøvde den kongelige antikirkelige politikken som gjorde at Eirik Magnusson fikk tilnavnet «prestehater».

Erling ble lendmann i 1261, og i 1275 fikk Erling den lukrative sysselmannsstillingen i Borgarsyssel og holdt hovedsakelig til i Sarpsborg i resten av sin levetid.
Da kong Valdemar Birgersson av Sverige måtte flykte fra riket sitt i 1276, etter at broren, Magnus Birgersson (senere Ladulås) hadde gjort opprør, flyktet han til Sarpsborg og fikk Erlings beskyttelse. Senere deltok Erling sammen med sønnen, Alv Erlingsson (yngre) i forhandlingene mellom de to brødrene.

Erling må ha hatt en sterk selvstendig stilling som sysselmann. Da han døde i 1283 arvet nemlig sønnen Alv (den såkalte Mindre Alv stillingen hans, noe som egentlig gikk imot rikets lovverk.

## Referanser


## Litteratur
* Magnus Lagabøtes saga, i *Norges Kongesagaer, 1914-utgaven*. Oversatt av Alexander Bugge, Kristiania 1914

## Eksterne lenker
* Erling Alvsson hos Store norske leksikon
BMW S85

**BMW S85** er en stempelmotor med 10 sylindere i V-form, 40 ventiler og doble overliggende kamaksler fra BMW. Motoren finnes i E60 M5 og E63 M6. Motoren er inspirert av motorene fra BMWs Formel 1-avdeling, og deler mange komponenter og teknologi fra BMW Williams Formel 1-bilene.

## Priser

I 2005, som var første år den var nominert, vant S85 fire forskjellige *International Engine of the Year*-priser i følgende kategorier:
# *International Engine of the Year*
# *Best Performance Engine*
# *Best New Engine*
# *Best Above 4.0 Liter*

I 2006 vant S85 enda tre *International Engine of the Year*-priser i følgende kategorier:
# *International Engine of the Year*
# *Best Performance Engine*
# *Best Above 4.0 Liter*

I 2007 vant S85 to *International Engine of the Year*-priser:
# *Best Performance Engine*
# *Best Above 4.0 Liter*

## Referanser




## Se også
* Liste over BMW-motorer
* BMW M5
* BMW M6
Vitrektomi

**Vitrektomi** er et kirurgisk inngrep i pasientens øye der man helt eller delvis fjerner glasslegemet inne i øyet. **Anterior vitrektomi** omfatter å fjerne små områder av glasslegemet fra de fremre strukturer i øyet – ofte fordi disse er sammenfiltret i en intraokulær linse eller andre strukturer. **Pars plana vitrektomi** er en generell beskrivelse av en gruppe av operasjoner utført dypere inn i øyet. Alle innebærer å fjerne hele eller deler av glasslegemet.
Glasslegeme

**Glasslegemet** er den klare vannaktige oppløsningen som fyller området mellom linsen og netthinnen i øyet hos virveldyr.

## Sammensetning
Oppløsningen består av  vann, men har en viskositet to til fire ganger høyere enn vann. Resten av oppløsningen består av salter, sukker, fagocytter og et nettverk av kollagene fibre.
Fylkesvei 1030

**Fylkesvei 1030** går mellom Kirkebygda i Enebakk og Spydeberg stasjon i Indre Østfold.

Strekningen ble fastlagt 2019, og består av de tidligere Fylkesvei 233 (Østfold) og Fylkesvei 327 (Akershus), og en delstrekning av den tidligere Fylkesvei 326 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1200

**Fylkesvei 1200** går mellom Strømnes og Sikkeland i Sarpsborg kommune.

Frem til 2019 hadde veien betegnelsen fylkesvei 622 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
V10-motor

En **V10-motor** er en motor med ti sylindere i V-form.

Inntil nylig har ikke V10-motorer vært særlig utbredt; en V12-motor er kun marginalt mer komplisert og har en roligere gange, mens en V8 er mindre komplisert og mer økonomisk. Moderne teknologi har nå gjort det mulig å benytte V10-motorer der en V8 ville vært for svak, og en V12 ville vært for komplisert eller for stor.

Dodge var den første produsenten som utviklet en moderne V10-motor, med utgangspunkt i sin LA-series-motor. Opprinnelig var tanken å bruke motoren i mindre lastebiler, men den første produksjonsmodellen som var utstyrt med V10-motoren var sportsbilen Dodge Viper. Senere ble motoren også brukt i Dodge Ram (fra 1994), i sin opprinnelige lastebildesign. Denne motoren forsvant i 2003, samtidig med at modellen Dodge Ram SRT-10 ble introdusert med motoren fra Viper. Denne lette lastebilen var ment å konkurrere med Fords F-150 SVT Lightning.

Europeiske bilprodusenter var tregere med å benytte V10-konfigurasjonen, men etter hvert ble motortypen benyttet i superbiler fra Lamborghini og Porsche, og senere benyttet BMW og Audi V10-motorer i sine sedanmodeller (5-serie og A6, respektivt). Volkswagen har også utviklet en V10-motor, denne er dieseldrevet.

## Liste over biler utstyrt med V10-motor
*(Sortert alfabetisk etter produsent, deretter etter årsmodell)*
* Audi R8
* Audi S6
* Audi S8
* BMW M5
* BMW M6
* Bristol Fighter
* Connaught Type-D (2007)
* Dodge Viper SRT-10
* Dodge Ram 2500/3500 Heavy Duty (lette lastebiler)
* Dodge Ram SRT-10 (lett lastebil)
* Ford E-350
* Ford F-250/F-350 Super Duty (lett lastebil)
* Ford Excursion 
* Lamborghini Gallardo
* Lexus LFA
* Porsche Carrera GT
* Volkswagen Touareg (dieseldrevet)
* Volkswagen Phaeton (dieseldrevet)
* Wiesmann MF5

## Racing
Den mest utbredte bruken av V10-motorer har vært i Formel 1, hvor konfigurasjonen først ble benyttet av Honda og Renault før sesongen 1989. Introduksjonen av treliters-regelen gjorde at V10 ble det beste alternativet til V8 og V12. Renault benyttet en flatere (110°) motor i 2002 og 2003, men gikk tilbake til en mer konvensjonell motor (72°) senere. Før sesongen 2006 ble V10-motorer forbudt da det ble innført et krav om 2,4-liters V8-motorer.

## Se også
* Flattier-motor
Bento de Matos

**Bento de Matos** eller *Lin Cunyuan* (født i 1600 i Vidigueira i Portugal, drept av sjørøvere 12. desember 1651 ved Hainan nær Kina) var katolsk misjonær tilhørende jesuittordenen i Vietnam og Kina. Han virket fra 1627 i Cochinkina og fra oktober 1630 i Kina: Fuzhou 1630-1635; Hainan 1635, og i Macao fra 1640. Fra 1641 til 1644 var han igjen i Cochinkina, og deretter frem og tilbake mellom Macao, Hainan og Cochinkina. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Sylinder (motor)

En **sylinder** er den mest sentrale delen i en stempelmotor, nemlig hulrommet der stempelet beveger seg. Flere sylindre er vanligvis satt side ved side i motorblokken, som vanligvis er støpt i aluminium eller jern. Sylinderne fôres så ofte med sylinderforinger av et hardere metall, eller av materialer som Nikasil. Keramiske foringer har også vært forsøkt uten særlig suksess, med unntak av i dampmotorer som kun opererer på lave turtall. En sylinders volum er arealet ganget med avstanden stempelet vandrer inne i sylinderen (slaglengden). Motorens volum er volumet av én sylinder ganget med antall sylindre i motoren.

Et stempel er montert inne i hver sylinder og utstyrt med såkalte stempelringer, som er montert rundt stempelets utside i maskinerte slisser, vanligvis to ringer for kompresjon samt én ring for tetning. Disse ringene tetter mot sylinderveggene, med kun et ørtynt lag olje mellom sylindervegg og stempelring. Denne kontakten, og den resulterende slitasjen, forklarer behovet for et hardere metall på den indre overflaten av en sylinder.

## Litteratur
*
José Monteiro

**José** eller **João Monteiro** kalt **Mu Dewo** (født 16. august 1646 i Lisboa i Portugal, død 31. desember 1720 i Macao i Kina) var katolsk kinamisjonær tilhørende jesuittordenen. Han ankom Macao i februar 1680 og virket som misjonær i Huguang, Nanchang i Jiangxi og i Fuzhou. Han ble varavikar for Fujian i 1687 men ble drevet i eksil til Kanton av keiseren i 1707. 

I to perioder var han viseprovinsial i Kina (1698-1702 og 1704-1707) og forsvarte patrene Ferdinand Verbiests og Adam Schalls verker. Kongen av Portugal nominerte ham til biskop i Nanjing men dette ble ikke bekreftet av Roma. 

## Se også
*Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Fylkesvei 56 (Akershus)

**Fylkesvei 56 i Akershus** gikk mellom Nordby og Universitetet for miljø- og biovitenskap i Ås. Veiens lengde var 6,6&nbsp;km.

2019 ble veien erstattet av fylkesvei 1383, fylkesvei 1384 og fylkesvei 1385.

## Kommuner og knutepunkter

## Referanser


## Eksterne lenker
* Vegvesenets vegkart
Asdf

**asdf** er de fire første bokstavene på midterste rad i et QWERTY-tastatur. asdf er den vanligste tastekombinasjonen når man bare skal skrive en tilfeldig tekst. Grunnen til dette er tastenes plassering i forhold til normal håndstilling på tastaturet.

Venstrehåndens normalplassering er med pekefingeren på F-tasten, og lillefingeren på A. Ringfinger og langefingeren tar for seg tastene mellom.
BMW M70

**BMW M70** er en stempelmotor med 12 sylindere i V-form som ble benyttet i BMWs 7-serie og 8-serie sent på 1980- og tidlig på 1990-tallet.

Blant annet ble motoren brukt i:
*1988–1994 BMW 750i
*1988–1994 BMW 750iL
*1991–1993 BMW 850i
*1993–1995 BMW 850Ci
*1993–     McLaren F1 og McLaren F1 LM
*1994–1996 BMW 850Csi

__NOTOC__
   

## S70B56
**S70B56** har et sylindervolum på 5,6 liter, og ble utviklet spesielt for 1992 BMW 850CSi. Denne motoren er den minst produserte i BMWs historie med 1&nbsp;510 eksemplarer, og ble også brukt i McLaren F1 og flere andre superbiler sent på 1990-tallet.

Brukt i:
* 1992-1996 E31 8-serie
* McLaren F1

## S70/1
**S70/1** har et sylindervolum på 6,0 liter, og ble utviklet spesielt for BMWs M8 prototype.

## S70/2
**S70/2** har et sylindervolum på 6,1 liter (6&nbsp;064 cm³). Denne motoren ble utviklet spesielt for superbilen McLaren F1.

Brukt i:
* 1993 McLaren F1

## S70/3
**S70/3** har et sylindervolum på 6,1 liter (6&nbsp;064 cm³), og er en videreutvikling av motoren fra McLaren F1. Denne ble senere redusert til 5&nbsp;990 cm³ (i 1997).

Brukt i:
* 1995 – 1996 McLaren F1 GTR (6,1 liter)
* 1997 McLaren F1 GTR (6,0 liter)

## Se også
* Liste over BMW-motorer
Fylkesvei 130 (Akershus)

**Fylkesvei 130 i Akershus** gikk mellom fylkesgrensen ved Mastemyr og Seierstein i Oppegård kommune. Veiens lengde var 7,6&nbsp;km.

2019 ble veien del av fylkesvei 1386.

## Kommuner og knutepunkter

*Endepunkt fylkesgrensen ved Mastemyr → Ljansbrukveien i Oslo → 
* fra Gjersjø bru til  Kolbotn (2,1&nbsp;km) 
* fra Sandvad til fylkesgrensen ved Ingierstrand kruttmølle (9,4&nbsp;km) → Ljansbrukveien i Oslo
* fra Seierstein til  Ringnes → 

## Referanser


## Eksterne lenker
* Vegvesenets vegkart
BMW M73

**BMW M73** er en stempelmotor med 12 sylindre i V-form bygget av BMW. Motoren er utstyrt med motorblokk i aluminium og sylindertopper med overliggende kamaksel. Til tross for at BMW hadde gått over til fire ventiler per sylinder i de fleste av sine motorer, fikk M73 fortsatt to ventiler per sylinder.

__NOTOC__

M73 vant *International Engine of the Year*-prisen i klassen for motorer over 4 liter i 1999. 

**N73B60** er en 6.0-liters (5&nbsp;972 ccm) versjon av samme motor, nå med fire ventiler per sylinder og Valvetronic variable ventiltider. Boringen er 89 mm mens slaglengden er 80 mm. Motoren er brukt i 760i og 760Li, og leverer en effekt på 445 hk (327 kW) ved 6&nbsp;000 omdreininger per minutt og et dreiemoment på 600 Nm (443 ft-lbf) ved 3&nbsp;950 o/min.

En større utgave, (M73TUB54) med 6.75 liter sylindervolum, brukes i Rolls-Royce Phantom.

Brukt i:
* 1993-2001 E38 7-serie
* 1994-1999 E31 8-serie
* 1997-2001 E38 7-serie (M73TU)
* 1999-2002 Rolls-Royce Silver Seraph

## Referanser




## Se også
* Liste over BMW-motorer
Mangosuthu Buthelezi

**Mangosuthu «Gatsha» Ashpenaz Nathan Buthelezi** (1928–2023) var en sørafrikansk zuluhøvding og leder for Inkatha Freedom Party (IFP) som han dannet i 1975.

## Liv og virke
### Bakgrunn
Buthelezi ble født i Mahlabathini i KwaZulu-Natal. Hans var sønn av høvding Mathole Buthelezi og prinsesse Magogo kaDinizulu, søster til kong Solomon kaDinuzulu. Han fikk sin utdannelse ved Adams College i Amanzimtoti mellom 1944 og 1947. Han studerte ved University of Fort Hare fra 1948 til 1950 hvor han sluttet seg til African National Congress’ ungdomsorganisasjon og kom i kontakt med Robert Mugabe og Robert Sobukwe. Han ble utvist fra universitetet etter studentboikotter. Han fullførste senere sin grad ved University of Natal.
 
### Politisk virke
Han arvet høvdingtittelen til den store Buthelezi-stammen i 1953, men ikke uten kontroverser. Hans eldre bror Mceleli ville ha overtatt embetet dersom han ikke hadde havnet i klammeri med politiet.

Buthelezi ble i 1970 utnevnt til leder for KwaZulu-territoriet, og i 1976 ble han høvdingminister i den kvasiuavhengige bantustanen KwaZulu. Den fremadstormende Black Consciousness Movement i 1970-årene brennemerket ham som kollaboratør for apartheidregimet på grunn av hans sterke antikommunistiske tro. Men han avviste konsekvent uavhengighet til stammeområdene og politiske avtaler frem til Nelson Mandela ble løslatt fra fengsel og ANC ble legalisert.

Han grunnla i 1975 Inkatha Freedom Party med velsignelse fra ANC, men Inkatha brøt med ANC i 1980 og hans forhold til ANC ble skarpt forverret.

Buthelezi motsatte seg apartheid&shy;regjeringens plan om å avstå regionen Ingwavuma i det nordlige Natal til Swaziland. Domstolene dømte i hans favør på grunnlag av at regjeringen ikke hadde fulgt sitt eget konstitusjons&shy;vedtak fra 1972 som krevde konsultasjon med folket i regionen.

### Etter apartheid
Han nektet først å delta i det første demokratiske valget i april 1994, men valgte å delta i siste liten, noe som forstyrret prosessen kraftig. Han vant valget i KwaZulu-Natal marginalt. Buthelezi ble valgt til innenriksminister i det første valget etter apartheid, en stilling han fortsatte å holde etter valget i 1999. Han ble utnevnt til fungerende president noen ganger i løpet av denne perioden.

Buthelezi kom på kant med ANC før valget i 2004 som resultat av hans innblanding i Heath-kommisjonens korrupsjons&shy;undersøkelse, og mistet sin stilling som innenriksminister.

### Død
Den 1. august 2023 ble Buthelezi innlagt på sykehus for ryggproblemer. Han døde den 9. september, i en alder av 95 år.

## Referanser


## Eksterne lenker
* Biografi om Buthelezi
* Nyhetsartikkel som diskuterer oppsigelsen av Buthelezi som innenriksminister
* Høvding Mangosuthu Gatsha Buthelezi
* Stamtavlen til Buthelezi–stammen
Shika Inu

**Shika Inu** er betegnelsen på de mellomstore japansk hunderasene. *Inu* er japansk for hund og *shika* for mellomstor. Akita betyr stor og er den eneste store japanske hunderasen. Rasene i shika-gruppen er svært like hverandre og skilles bare i detaljer i utseende og bruksområder. Alle opprinnelige japanske hunderaser er av typen spisshund, bortsett fra rasen Tosa, men den regnets egentlig ikke med blant de innfødte hunderasene i Japan. 

;Raser
*'''Hokkaido Inu''' (FCI #261)
*'''Kaï inu''' (FCI #317)
*'''Kishu Inu''' (FCI #318) (Kishu ken, Kyushu)
*'''Shikoku inu''' (FCI #319)

## Se også
* Japanske hunderaser
## Referanser
Candice Night

**Candice Night** (født 8. mai 1971 i New York) er en amerikansk vokalist som er best kjent som den ene delen av duoen Blackmore's Night sammen med Ritchie Blackmore.

## Diskografi
;Soloalbum
* *[[Reflections (Candice Night-album)|Reflections]]* (2011)
* *[[Starlight Starbright]]* (2015)
### [[Blackmore's Night]]
**Studioalbum**:
* *[[Shadow of the Moon]]* (1997)
* *[[Under a Violet Moon]]* (1999)
* *[[Fires at Midnight]]* (2001)
* *[[Ghost of a Rose]]* (2003)
* *[[The Village Lanterne]]*  (2006)
* *[[Winter Carols]]* (2006)
* *[[Secret Voyage]]* (2008)
* *[[Autumn Sky]]* (2010)
* *[[Dancer and the Moon]]* (2013)
* *[[All Our Yesterdays (Blackmore's Night-album)|All Our Yesterdays]]* (2015)
* *[[Nature's Light]]* (2021)
**Livealbum**
* *[[Past Times with Good Company]]* (2002)
* *[[Paris Moon]]* (2007)
* *[[A Knight in York]]* (2012)
**Samlealbum**
* *[[Beyond the Sunset: The Romantic Collection]]* (2004)
**Gjest**:
* Helloween – *[[Keeper of the Seven Keys - The Legacy]]* – (2005) (på sangen: *Light The Universe*)
* Avantasia - Moonglow (2019) (på sangen: Moonglow)

## Referanser


## Eksterne lenker
* 
* 
*
André Palmeiro

**André Palmeiro** (født 1569 i Lisboa i Portugal, død 3. april 1635 i Macao i Kina) var katolsk misjonær tilknyttet jesuittordenen. Han reiste med skuta *Nossa Senhora da Guia* den 21. april 1617 til Østen, og var visitator for jesuittenes misjoner i India til 1626. Han fikk så samme oppdrag for misjonene i Kina og Japan. i 1627 ledet han Jiadingkonferansen der jesuittene avklarte en rekke misjonsstrategiske spørsmål som blant annet den beste kinesiske terminologi men skulle benytte seg av for «Gud». I 1628 kom han til Beijing. 

## Referanser


## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Democratic Party (Sør-Afrika)

**Democratic Party ** (DP) var navnet på et sørafrikansk politisk parti som nå heter Democratic Alliance (DA). Selv om navnet stammer fra 1989, eksisterte partiet under andre navn i apartheid–epoken, da det var i parlamentarisk opposisjon til det styrende Nationalistpartiet sin politikk. Etter valget i 1999, ble DP under lederskapet til Tony Leon det offisielle opposisjonspartiet til ANC–regjeringen.

Siden partiet absorberte mindre antiaparteid–grupperinger, i tillegg til avhoppere fra United Party (det viktigste opposisjonspartiet i Sør–Afrika frem til 1977), forandret partiet navn noen ganger. Før det tok navnet Democratic Party, var det kjent som Progressive Party, Progressive Reform Party og Progressive Federal Party.

DP hadde en kortlivet allianse med New National Part (NNP) fra 2000 til 2001 og dannet Democratic Alliance (DA). Selv om NNP forlot alliansen, valgte DA å beholde sitt nye navn.

## Referanser


## Eksterne lenker
*
Gangster

En **gangster** er en forbryter, særlig en yrkeskriminell som er medlem av en forbryterbande, det vil si en person som tilhører en gjeng som lever av organisert kriminalitet. Ordet brukes også om amerikanske rappere som tilhører gangster-rapen, en musikalsk sjanger innen hiphop-kulturen.

## Etymologi
Ordet gangster er et amerikansk slanguttrykk som er dannet av det engelske *gang*, som betyr «gjeng» eller «bande». Gangster betyr altså «gjengmedlem» eller «banditt». Begrepet er kjent fra 1896, men ble særlig utbredt i forbudstida på 1920- og 1930-tallet i USA da smuglerbandene fikk stadig større makt over den organiserte kriminaliteten. Ordet har en litt videre betydning i dag og kan brukes om etablerte vanekriminelle i et storbymijø selv om de ikke tilhører en gjeng. Gangster viser da både til beskjeftigelsen og livsstilen som følger med et kriminelt bymiljø.

Amerikanske rap-artister som synger om vold, sex, dop og gateliv i storbyen kalles ofte gangstere og sjangeren gangster-rap. Begrepet *gangster rap* ble først gang brukt i 1989 og året etter i formen *gangsta rap*.

Gangster kan på norsk også brukes spøkefullt om rampete gutter.

## Historikk
Forløperne for det amerikanske gangstervesenet var først og fremst storbygjengene i New York på 1800-tallet og innvandrede medlemmer av den sicilianske mafiaen. Disse gjengene kom til å dominere kriminelle miljøer i flere byer i USA, særlig under  brennevinsforbudet fra 1920 til 1933 da de store gangster- og mafiasyndikatene ble etablert med sprit-smugling som hovednæring.

Av berømte gangsterledere kan nevnes John Dillinger og Al Capone fra 1930-tallet, Bugsy Siegel (1906–1947) noe seinere og Frank Costello fra 1940-tallet.

Gangstervirksomheten kan omfatte all slags organisert kriminalitet eller gjengkriminalitet, deriblant smugling, utpressing, bestikkelser, ulovlig spill, forsikringssvindel, hallikvirksomhet, menneskehandel, salg av ulovlige rusmidler og våpen, ran, innbrudd og drap.

## Gangstere i populærkulturen
Siden 1920-tallet har avislesere fått lese fascinerende historier og spennende kriminalsaker om gangstere, og miljøet har vært et yndet motiv i vestlig populærkultur, først og fremst i en lang rekke krimbøker og spenningsfilmer. Virksomheten har som regel blitt både idyllisert og karikert, og begrepet gangster har ofte representert noe typisk amerikansk, moderne og storbyaktig. 
 


Fil:Classical gangster clothing.jpg|Unge, kanadiske menn utkledt i «klassisk gangsterkledsel», det vil si dyre dresser, sko og bredbremmede filthatter i 1930-, 1940- og 1950-talls stil.

Fil:Thompson_in_violin_case.jpg|Den amerikanske maskinpistolen M1 (Thompson) ble kjent over hele verden i forbudstiden i USA som «gangstervåpen». Populære kallenavn var *Tommygun*, *Chicago typewriter* og *Chicago Piano*. Bildet viser et våpen skjult på «typisk gangstervis» i en fiolinkasse.

## Se også
* Bandidos
* Banditt
* Gangsterrap
* Gjengkriminalitet
* Forbryter
* Mafia
* Organisert kriminalitet

## Eksterne lenker
* Filmer i ''The Internet Movie Database'' (IMDb) med stikkordet «gangster»
Fylkesvei 260 (Akershus)

**Fylkesvei 260 i Akershus** gikk mellom Sorknes og Nygård i Sørum. Veiens lengde var 6,5&nbsp;km.

2019 ble veien del av fylkesvei 1496.

## Kommuner og knutepunkter

* Fjellbo bru (over E6, 84 m)

## Referanser


## Eksterne lenker
* Vegvesenets vegkart
Byron Moreno

**Byron Aldemar Moreno Ruales** (født 23. november 1969 i Quito) er en tidligere ecuadoriansk fotballdommer som er mest kjent for flere kontoversielle situasjoner som dommer. Moreno dømte i fotball-VM 2002, noe han vil bli husket for.

## Kontroverser

### Fotball-VM 2002

* Han dømte åttendedelsfinalen mellom  og  som Sør-Korea vant på golden goal. Tidlig i kampen fikk Sør-Korea et straffespark som ble redda av Italias keeper Gianluigi Buffon. I løpet av kampen hadde Francesco Totti fått gult kort og i den første ekstraomgangen fikk han gult kort for filming. Høyst sannsynlig en gal avgjørelse. Italienerne hevda at Moreno ikke ville håndhilse på flere av de italienske spillerne og at Moreno hadde bestemt seg på forhånd å dømme mot dem. Italienernes trener Giovanni Trapattoni sa dette etter kampen: 
. Før Totti ble utvist hadde Moreno feilaktig blåst for offside på Italias Damiano Tommasi.

### I Ecuador

* Også en annen episode i 2002 gjorde at Moreno ble utestengt i hele 20 kamper og satt under etterforskning. Grunnen var at han hadde lagt til sekt minutter av kampen mellom Liga de Quito og Barcelona of Guayaquil. Sistnevnte leda 3&ndash;2 etter 90 minutter, men Moreno lot kampen gå til 13 minutter på overtid, og da scora hjemmelaget to ganger og vant 4&ndash;3. Dette fikk det til å renne over for Barcelona-presidenten. Han mente Moreno blanda fotball og politikk, for han var også kandidat til en plass i bystyret i Quito.

* I mai 2003 kom Moreno tilbake på fotballbanen etter suspensjonen. Men Moreno ble utesteng i en kamp etter den første kampen. Han viste ut tre spillere på bortelaget Deportivo Quito som spilte 1&ndash;1 mot Deportivo Cuenca. 

Moreno la opp som dommer i juni 2003 etter mange kontroverser.

## Kamper i VM 2002

* Gruppespill:  &ndash;  3&ndash;2
* Åttendedelsfinale:  &ndash;  2&ndash;1 på golden goal

## Referanser
Grensestripen

**Grensestripen** (engelsk: **Frontier Strip**) er et uttrykk som brukes om seks amerikanske stater fra Nord-Dakota i nord til Texas i sør. Området markerer skillet mellom   Det ville vesten og den østlige delen av Amerikas forente stater.

## Grensestripe stater

*Nord-Dakota
*Sør-Dakota
*Nebraska
*Kansas
*Oklahoma
*Texas
Gjermund Borger Hansen

**Gjermund Borger Hansen** (født 1983) er en norsk tidligere fotballspiller som sist spilte for Løv-Ham Fotball.

Hansen har tidligere spilt for Borg Fotball, Fredrikstad FK og Skiptvet IL. Han flyttet til Bergen for å starte jusstudier og var med på Løv-Ham sitt opprykk til Adeccoligaen i 2004. Hansen spilte midtbane og har 15 alderbestemte landslagskamper.

Etter sesongen 2007 kunngjorde Hansen at han la opp som fotballspiller for å fokusere på studiene. Han jobber i dag som advokat hos Thommessen i Oslo.

## Referanser


## Eksterne lenker
*
Nationaltheatret stasjon (jernbane)

**Nationaltheatret stasjon** er en jernbanestasjon som ligger under 7. juni-plassen i Oslo sentrum, like ved Nationaltheatret. Den er forbundet med t-banestasjonen med samme navn, med jernbanestasjonen liggende under T-banestasjonen. Det er Norges nest største jernbanestasjon målt i antall reisende og eies av Bane NOR.

Jernbanestasjonen ligger i Oslotunnelen mellom Skøyen stasjon og Oslo sentralstasjon, og ble åpnet i 1980. Det var den eneste undergrunnsstasjonen på det norske jernbanenettet, inntil nye Holmestrand stasjon åpnet i 2016.

## Historie
Før 1980 var jernbanenettet rundt hovedstaden adskilt. Tog vestfra stoppet på Vestbanen, mens tog fra nord, sør og øst terminerte på Østbanen (nå Oslo S). Da Oslotunnelen åpnet ble jernbanenettet bundet sammen og Vestbanestasjonen nedlagt. Samtidig ble Nationaltheatret stasjon åpnet omtrent 500 meter unna. Det ble også bygget en annen stasjon i tunnelen, Elisenberg stasjon, men denne ble aldri åpnet. 

Opprinnelig hadde stasjonen kun én plattform med spor på begge sider, men i 1999 ble en ny plattform bygget. En inngang mot vest var opprinnelig forutsatt da Nationaltheatret stasjon ble bygd sammen med Oslotunnelen fram mot 1980, men av ulike grunner ble dette utsatt. Først da stasjonen ble utvidet fra to til fire spor på nittitallet, kom også Oppgang vest på plass. Prosjektet ble åpnet i 1998/99. Tidligere kjørte langdistansetog forbi Nationaltheatret uten å stoppe, men fra juni 2006 stopper også noen fjerntog ved stasjonen. Mellomdistansetog, de fleste lokaltog i Oslo-området og Flytoget stopper også på stasjonen.

Den vestre inngangen av stasjonen ble i 2015 hedret med arkitekturprisen Houens Fonds Diplom.

## Stasjonsbeskrivelse

Stasjonen har tre innganger: fra krysset Parkveien / Henrik Ibsens gate til vestenden av perrongene, fra Ruseløkkveien, og fra Studenterlunden ved Nationaltheaterbygningen i krysset Frederiks gate / Stortingsgata, de to siste til østenden av perrongene.

Nationaltheatret stasjon ligger 1,4&nbsp;km fra Oslo S.

### Tekniske data
Stasjonen har en total lengde på 966 meter, hvorav 829 meter i berg. Bergartene i området består av skifer og knollekalk. Det ble utført omfattende grunnvannskontroll under anleggsperidoden for å unngå setninger på bygningene over tunnelen.

## Linjer og ruter

## Referanser


## Litteratur
* 

## Eksterne lenker

* bygg.no – *Nationaltheatret oppgradert* (2008)
*
Alison Weir

**Alison Weir** (født 1951) er en britisk historiker. Hun skriver særlig populærhistorie i form av biografier om britiske konger og dronninger.

Før hun ble forfatter jobbet hun som spesialpedagog. Hun studerte historie ved en lærerhøyskole.

De fleste av hennes bøker har blitt bestselgere i Storbritannia. I 2006 fullførte hun sin første roman, *Innocent Traitor*, om Lady Jane Grey.

## Bibliografi

### Sakprosa
* *Britain's Royal Families: The Complete Genealogy* (siste utgitt, 2002)
* *The Six Wives of Henry VIII* (1991)
* *The Princes in the Tower* (1992)
* *The Wars of the Roses* (1995)
* *Children of England: The Heirs of King Henry VIII* (1996, gjenutgitt som *The Children of Henry VIII*)
* *The Life of Elizabeth I* (1998)
* *Eleanor of Aquitaine: A Life* (1999)
* *Henry VIII: The King and His Court* (2001)
* *Mary, Queen of Scots and the Murder of Lord Darnley* (2003)
* *Queen Isabella: Treachery, Adultery, and Murder in Medieval England* (2005)
* *Katherine Swynford: The Story of John of Gaunt and His Scandalous Duchess* (2007)
* *The Lady in the Tower* (2009)
* *Traitors of the Tower* (2010)
* *The Ring and the Crown: A History of Royal Weddings* (2011)
* *Mary Boleyn: The Mistress of Kings* (2011)
* *Elizabeth of York – A Tudor Queen and Her World* (2013)
* *The Lost Tudor Princess: A Life of Margaret Douglas, Countess of Lennox* (2015)
* *Queens of the Conquest* (2017)
* *A Tudor Christmas* (2018)

### Skjønnlitteratur
* *Innocent Traitor : A Novel of Lady Jane Grey* (2007)
* *The Lady Elizabeth* (2008)
* *The Captive Queen* (2010)
* *Dangerous Inheritance: A Novel of Tudor Rivals and the Secret of the Tower* (2012)
* *The Marriage Game: A Novel of Elizabeth I* (2014)
* *Katherine of Aragon: The True Queen* (2016)
* *Anne Boleyn: A King's Obsession* (2017)
* *Jane Seymour: The Haunted Queen* (2018)
* *Anna of Kleve: Queen of Secrets* (2019)

## Referanser


## Eksterne lenker
* 
*
MS «MSC Opera»

**MS «MSC Opera»** er et cruiseskip som eies av selskapet MSC Cruises. Skipet ble bygget i 2004, og var selskapets flaggskip inntil MSC Musica ble satt i drift i 2006. Skipet tar med sine 856 lugarer inntil 2&nbsp;055 passasjerer. Besetningen utgjøres av 740 ansatte.

MSC «Opera» gjestet Stavanger 3. juli 2007, Oslo 21. august 2010 og Bergen 20. mai 2014.

## Se også
Andre skip fra MSC Cruises:
* MS «MSC Armonia»
* MS «MSC Lirica»
* MS «MSC Melody»
* MS «MSC Monterey»
* MS «MSC Musica»
* MS «MSC Orchestra»
* MS «MSC Poesia» (fra april 2008)
* MS «MSC Rhapsody»
* MS «MSC Sinfonia»

## Eksterne lenker
* 
* 
*   hos Fakta om Fartyg
Bizarro

:*Denne artikkelen er om DC Comics-tegneseriefiguren *'Bizarro**. For tegneseriestripen av Dan Piraro, se [[Bizarro (tegneserie)]].''
**Bizarro*' er en superskurk som opptrer i [[DC Comics]]’ tegneserier om [[Superman]]. Han er en bisarr, omvendt [[dobbeltgjenger]] til Superman. Han har først og fremst komisk funksjon. Figuren ble skapt av forfatteren [[Otto Binder]] og tegneren [[George Papp]], og han opptrådte første gang i *Superboy* #68 [[1958]]. Bizarro hadde også sin egen serie, *Tales of the Bizarro World*, som gikk i bladet *Adventure Comics'' i 1961-1962. Serien ble skrevet av Jerry Siegel og tegnet av John Forte.

## Referanser
Pastime with Good Company

**«Pastime with Good Company»**, også kjent som «The Kynges Ballade», er en engelsk folkesang skrevet av Henrik VIII i begynnelsen av det 16. århundre, kort tid etter at han ble kronet. Det er den mest kjente av komposisjonene som med sikkerhet kan tilskrives kongen, og ble populær både i England og i andre europeiske land i renessansen. 

## Teksten

## Referanser
Nationaltheatret stasjon

**Nationaltheatret stasjon** i Oslo kan referere til:

*Nationaltheatret T-banestasjon
*Nationaltheatret jernbanestasjon
*Nationaltheatret holdeplass for trikk og buss
GeoKnowledge

**GeoKnowledge AS** er et norsk selskap som ble grunnlagt i 1985. Selskapet holder til i Oslo, og utvikler programvare for olje- og gassindustrien.
 
## Eksterne lenker
* GeoKnowledge
Thomas Grey, 2. marki av Dorset

**Thomas Grey, 2. marki av Dorset** (født 1477, død 1530) var en engelsk adelsmann. Han arvet tittelen marki av Dorset av sin far Thomas Grey, 1. marki av Dorset ved hans død i 1501.

Dorset ledet i 1512 et mislykket felttog i Frankrike. Henrik VIII av England hadde inngått en allianse med Spania og Pavestaten rettet mot Frankrike. Dorset la i juni 1512 ut fra Southampton med 12&nbsp;000 mann. De nådde Fuentarabbia, hvor de skulle møte spanske styrker og sammen med dem angripe franskmennene. Men Ferdinand II hadde andre planer; mens de franske styrkene var bundet opp i kamper med engelskmennene erobret han Navarra og erklærte så at felttoget var over. Dermed måtte Dorset reise hjem uten noen fremgang å vise til.

## Referanser
Langvannet (Aurskog-Høland)

**Langvannet** er et vann sør for tettstedet Lierfoss i Aurskog-Høland kommune i Akershus. Vannet var tidligere drikkevannskilde. Vannet brukes i dag mye til rekreasjon og bading.

Dammen ved Langvannet er utløp for Kvernbekken, som renner ned til Lierelva (Akershus) forbi Halvorsrud.

Det må ikke forveksles med Langvann, som også ligger i Aurskog-Høland, nordøst for Lierfoss.

## Kilder
*Kommunens kartgrunnlag

## Eksterne lenker
*  (felt med gammel granskog øst for Langvannet)
Bestselger

**Bestselger**, etter det engelske *bestseller*, betegner en bok som er svært populær målt i antall solgte eksemplarer. Disse tallene samles ofte i bestselgerlister; en av de mest kjente og prestisjefylte av disse er en slik liste i den amerikanske avisen *[[The New York Times]]*, som henter tall fra ulike bokhandlere, foruten også salg fra bokselgere på Internett. Salgstallene kan være regnet generelt eller innenfor en sjanger. Antallet eksemplarer som må være solgt varierer fra et språk og land til et annet; det er basert på at salget ligger over normale salgstall i språkområdet eller landet, og ikke på universelle tall. Mens engelskspråklige bøker må selge i flere hundre tusen eksemplarer for å få slik status, er det for norskspråklige bøker vanlig å snakke om bestselgere allerede ved 5000 solgte eksemplarer.

I dagligtale brukes ordet ofte om bøker som har solgt godt og har fått mye omtale, uten at det nøyaktige salgstallet spiller inn. Sakprosabøker har oftest vanskelig for å nå opp i slike salgstall, og en betydelig andel av skjønnlitteraturen regnes for å ha liten litterær verdi. Det finnes unntak fra dette, både i form av klassikere som har solgt jevnt gjennom lang tid, og nye bøker som oppnår eksepsjonelle salgstall. 

Å nå bestselgerstatus fører ofte til enda høyere salg, fordi man bruker ordet i markedsføringen og trykker flere opplag. Mange forlag kommer også med nyutgivelser av sine bestselgere i egne serier.

## Bestselgerens anatomi
Det er vanskelig å kalkulere en bestselger. Kvalitet alene er ikke alltid utslagsgivende. Ofte er det bare flaks og tilfeldigheter som fører til at en bestemt bok selger mens andre ikke gjør det i samme grad.

En gruppe forskere fra Stony Brook University i New York har undersøkt en rekke kjente bestselgere ved hjelp av en teknikk som kalles «statistisk stilometer» som matematisk undersøkte bruk av ord og grammatikk. I henhold til denne algoritmen kan en bok analyseres og forutsi, hevdes det, med 84 prosent nøyaktig om dens sjanser til å bli en bestselger. En del suksessfaktorer synes å være avhengig av bruken av bindeord som «og» og «men» og et stort antall substantiver og adjektiver. Mindre vellykte bøker synes å bestå av flere verb og adverb, og støttet seg på ord som tydelig beskrev handlinger og følelser som «ønsket», «tok», eller «lovte».

Det er likevel en rekke andre faktorer som bestemmer utover dens innhold om en bok vil få suksess, blant annet graden av hvor interessant den er, nyhetens verdi, skrivestil, og hvor tiltrekkende dens fortelling er, samtidig som tilfeldighet kanskje er den største faktoren.

## Referanser


## Eksterne lenker
* Bestselger; fra Bibliotekarstudentens nettleksikon om litteratur og medier (pdf-fil)
Dasam Granth

***Dasam Granth*** er en samling av lyriske tekster skrevet av sikhismens tiende guru Gobindh Singh (1666–1708).
## Se også
* Adi Granth
## Referanser
Raymond Queneau

**Raymond Queneau** (født 21. februar 1903, død 25. oktober 1976) var fransk romanforfatter, poet, dramatiker og matematiker. Han var forfatter av blant annet *[[Zazie på metroen]]* og var en av grunnleggerne av den litterære bevegelsen kalt «Oulipo» (*Ouvroir de Littérature Potentielle* – «Systue for potensiell litteratur»). Han deltok også i surrealistbevegelsen i mellomkrigstiden og var en bekjent av bevegelsens leder André Breton. Han var også kjent for sin kyniske humor.

## Liv og virke
På skolen i Le Havre ble han betraktet som en flink elev og var spesielt interessert i språk, historie og naturvitenskap. Hans far tok ham ofte med på kino. Til tross for at han kom fra en handelsfamilie dro han i 1920 til Paris for å studere filosofi på Sorbonne hvor han blant annet  fulgte  forelesningene til Alexander Kojève over Hegel.

I 1923 ble han kjent med surrealistbevegelsen, en bevegelse han var engasjert i helt til han ble ekskludert i 1930 etter at forholdet til Breton hadde raknet. I mellomtiden tilbrakte han to år i militæret, hvor han ble eksponert for parisisk slang, ofte betegnet argot. Under en reise til Hellas i 1932 ble han bevisst faren ved å la det litterære og det muntlige språket gli fra hverandre. Å forene disse ble fra da av hans overordnede litterære prosjekt.

I 1936 publiserte han sin første roman, *Le chiendent*, som ifølge ham selv er et forsøk på en litterær illustrasjons av Descartes *[[Discours de la méthode]]*. Sin første litterære suksess fikk han imidlertid med boken *Pierrot mon ami* i 1942. I 1947 kom *[[Exercises de style]]* ut, en bok som forteller samme historie med hundre forskjellige stiluttrykk, *Zazie dans le métro*, som kom ut i 1959 (utgitt på Norsk av Solum Forlag i 2004), ble en bestselger i Frankrike og ble senere filmatisert av Louis Malle. 

Han giftet seg med Janine Kahn i 1928, og med henne fikk han en sønn, Jean-Marie, i 1934. De forble gift fram til hustruens død i 1972.

## Referanser


## Eksterne lenker
* 
* 
* 
*   ''Fonds Queneau'', fransk og engelsk
*  Raymond Queneau i Bibliothèque nationale de France, fransk
*  Raymond Queneau ved Braulio Tavares, engelsk
Helloweens diskografi

**[[Helloween]]** er et tysk speed/power metal-band som ble dannet i 1984 av vokalisten Kai Hansen, gitaristen Michael Weikath, bassisten Markus Grosskopf og trommeslageren Ingo Schwichtenberg. Bandet har solgt over 250&nbsp;000 plater bare i Tyskland. De regnes som et av de første power metal-bandene som kom på midten av 1980-tallet og har hatt en stor innflytelse på sjangeren.

Grunnen til at navnet deres skrives «Helloween» istedenfor Halloween er at det både inkluderer ordene «hello» og «hell» (engelsk for helvete). Dessuten eksisterte det et annet band som het Halloween, og en navneendring ville gjøre navnet «deres eget».

Helloween har vært gjennom flere sjangere i løpet av sin eksistens, og bandets viktigste utgivelse er sannsynligvis *[[Pink Bubbles Go Ape]]* som kom i 1991, der de spilte inn et veldig eksperimentelt rockealbum. Inntil 2007 har bandet gitt ut 13 studioalbum, to EP-er, tre livealbum og ni samlinger.

## Diskografi
### Studioalbum

### EP-er

### Livealbum

### Samlealbum

### Hyllestalbum

## Listeplassering

## Videografi

## Referanser
Randaberg Fotball

**Randaberg Fotball** (stiftet 10. april 1925) er et Fotballklubb fra Randaberg i Rogaland.

## Fotball
Klubben har et A-lag i fotball som i 2017-sesongen spiller i 4. divisjon, avdeling 1. Klubben har fått oppmerksomhet fordi de satset sterkt på opprykk fra 3. divisjon i 2007-sesongen og opprykk til 1. divisjon innen 2010. Med investor Fred Ingebrigtsen i ryggen hadde klubben et budsjett for 2007-sesongen på hele 5 millioner. For 2008 satset klubben enda større og har et budsjett på 17 millioner. Klubben rykket imidlertid ned til 2. divisjon etter en sesong i 1. divisjon.

Erik Fuglestad er hovedtrener. Bjarte Lunde Aarsheim, Øyvind Svenning, Magnar Nordtun, Iven Austbø, Alexander Gabrielsen, Erik Fuglestad, Ronny Espedal og Petar Rnkovic er noen av spillerne som tidligere har spilt for Randaberg.

### Tabell

### Seriehistorikk

Grønt markerer opprykk, mens rødt er nedrykk.

## Volleyball
Pr. sesongen 2019/20 har klubben lag i eliteserien for både kvinner og menn. I 2019 spilte begge disse lagene cupfinale, og tapte disse.

### Spillerstall menn 2018/19

## Referanser


## Eksterne lenker
* Randaberg Fotball
* Randaberg Volleyball
Hatebreed

**Hatebreed** er et hardcore punk-band fra Connecticut, USA. Bandet ble stiftet i november 1994 av Jamey Jasta, Dave Russo, Larry Dwyer og Chris Beattie.

## Referanser


## Eksterne lenker
* 
* 
*
Gustav Schäfer

:*Se også [[Gustav Schäfer (roer)]]*
 
**Gustav Klaus Wolfgang Schäfer** (født 8. september 1988 i Magdeburg i Tyskland) er trommeslager i bandet Tokio Hotel, sammen med tvillingene Bill Kaulitz og Tom Kaulitz, og Georg Listing. Schäfer var venn med Listing fra før og de møtte Kaulitz-brødrene under et show i 2001. Bandet trengte en trommeslager og en som kunne spille bass, slik at de bestemte seg for å spille sammen. Dette fungerte utrolig bra, og de kalte seg etterhvert for Devilish, som var starten på det som senere ble Tokio Hotel. De spilte på små, lokale arrangementer før karrieren tok fart med debutalbumet, Schrei, som kom ut i 2005.

## Referanser
Emre Belözoğlu

**Emre Belözoğlu** (født 1980) er en tyrkisk fotballeder, fotballtrener og tidligere fotballspiller. Han har tidligere spilt for bla. Atlético de Madrid, Galatasaray og Newcastle.

## Karriere
Som 9-åring begynte han i en klubb som heter Zeytinburnuspor. Han spilte i klubben frem til han ble snappet opp av Galatasaray som 15-åring. Han debuterte på førstelaget deres allerede da han var 16 år og året etter var han fast på laget. Senere var han med å vinne den tyrkiske ligaen tre ganger og UEFA-cupen en gang. Ble kjøpt av Inter i 2001. Han gjorde det brukbart i Italia, og ble cupmester i 2005. Dro til England og Newcastle i 2005. Spilte mye for klubben før han i 2008 dro til tyrkiske Fenerbahçe.

## Referanser


## Eksterne lenker
*
Metis (måne)

**Metis**  er den innerste av de kjente månene til planeten Jupiter. Metis var i henhold til gresk mytologi en av gresk visdomsgudinne, og dertil Zevs' (Jupiters) første make. Månen ble oppdaget av  Synnott i 1979 (*[[Voyager 1]]*). 

Metis og Adrastea ligger i Jupiters hovedring. De antas å utgjøre kilden av materialet som ringen består av. Banen den går i forventes med tiden å bli ustabil, slik at den vil falle ned på Jupiter om et ukjent antall tusen år. Formen er så ujevn at den alltid vender samme side mot Jupiter.

## Noter og referanser
;Noter


;Referanser


## Eksterne lenker
* New Horizons Website –  Shepherd Moons 01.05.07
Amalthea (måne)

**Amalthea** eller **Jupiter V** er en av Jupiters måner. Den er den tredje månen utover fra Jupiter og har gitt navn til Amalthea-gruppen eller den indre gruppen bestående av fire kjente måner. Månen fullfører et omløp på 0,498 jorddager. Diameteren på 250 x 146 x 128&nbsp;km gjør Amalthea til den nest største Jupitermånen ved siden av de fire galileiske månene; bare Himalia er større.

Amalthea var i forskjellige myter enten selve geiten eller en nymfe som matet Zevs med geitemelk da han var spedbarn. 

Amalthea ble oppdaget av Edward Emerson Barnard den 9. september 1892 ved hjelp av 36"-refraktoren ved Lick Observatory. Amalthea var den siste månen som ble oppdaget ved direkte visuell observasjon og ikke ved å studere fotografier. 

Amalthea og Himalia er Jupiters femte og sjette største måner; de er omtrent like store – men bare 1/15 så store som den neste i størrelsesrekken; Europa. 

Som de fleste av Jupiters måner roterer Amalthea synkront, og dens lange akse peker mot Jupiter. 
Amalthea er det rødeste objektet i solsystemet. Den røde fargen skyldes øyensynlig svovel fra Io. 
Tidligere trodde man at størrelsen og den irregulære fasongen tydet på at Amalthea var et ganske kraftig og stivt legeme. Men målinger av massen som Galileo-sonden utførte på den siste runden antyder en annen forklaring. Det virker som Amaltheas tetthet er omtrent lik tettheten til vann, og siden det er usannsynlig at den består av is er den mest trolig at Amalthea er en løs "haug med steiner" med mye tomrom.

## Noter og referanser
;Noter


;Referanser